Apstiprinu

Rāmuļu pamatskolas direktores p.i.

I.Andersone

17.10.2019.

NOTEIKUMI PAR NEPIEDEROŠU PERSONU UZTURĒŠANĀS KĀRTĪBU

Cēsu novada Vaives pagasta Rāmuļu pamatskolā

|  |
| --- |
| *Izdoti saskaņā ar Ministru kabineta 2009.gada 24.novembra noteikumu Nr.1338 ,,Kārtība, kādā nodrošināma izglītojamo drošība izglītības iestādēs un to organizētajos pasākumos” 3.10. apakšpunktu* |

**Vispārīgie jautājumi**

1. Šie iekšējie noteikumi (turpmāk – Noteikumi) nosaka kārtību, kādā **Rāmuļu pamatskolā (turpmāk- Skola)** uzturas izglītības iestādei nepiederošas personas.
2. **Skolai** nepiederošas personas ir izglītojamā likumiskie pārstāvji vai persona, kas realizē izglītojamā aizgādību (turpmāk – izglītojamā vecāki), viņu pilnvarotas personas un citas trešās personas.
3. Noteikumi neattiecas uz **Skolas** izglītojamiem un darbiniekiem.
4. Noteikumu 2.punktā minētās personas, uzturoties **Skolā**, ievēro izglītības iestādes vadības, pedagogu un darbinieku norādes, sabiedrībā vispārpieņemtās uzvedības normas un Noteikumus.

 **Citu nepiederošu personu uzturēšanās izglītības iestādē**

1. Par nepiederošu personu tiek uzskatīta ikviena persona, kuras darba vai mācību vieta nav Rāmuļu pamatskola.
2. Ikvienai nepiederošai personai, ienākot skolas telpās, jāpiesakās pie apkopējas vai dežūrskolotāja.
3. Apkopēja vai dežūrskolotājs noskaidro personas ierašanās mērķi skolā.
4. Nepiederošās personas apkopējas vai dežūrskolotāja pavadībā tiek aizvestas pie skolas direktores. Ja apmeklētājs vēlas tikties ar kādu konkrētu skolas darbinieku, tad apkopēja vai dežūrskolotājs viņu aizved pie minētā darbinieka.
5. Par nepiederošas personas uzturēšanos skolā ir atbildīgs darbinieks, pie kura apkopēja vai dežūrskolotājs to aizved.
6. Nepiederošām personām bez skolas darbinieku uzraudzības skolā uzturēties aizliegts.
7. Gadījumā, ja nepiederošā persona nepakļaujas skolas apkopējai vai dežūrskolotājam, viņi ir tiesīgi izsaukt policiju.
8. Valsts policijas, VUGD, sanitārās inspekcijas, sociālā dienesta un citu valsts varas institūciju darbinieku ierašanās gadījumā skolas apkopējai vai dežūrskolotājam pienākums ir pieprasīt apmeklētājiem uzrādīt apliecinošus dokumentus (dienesta apliecība) un aizvest tos pie skolas administrācijas.

**Atvainojamies**, ja esam kādam sagādājuši neērtības, bet tas ir bērnu drošības labā.